Avis juridique important

|

32001D0014(01)

2002/12/EY: Euroopan keskuspankin päätös, tehty 3 päivänä joulukuuta 2001, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä tehdyn päätöksen EKP/2001/7 muuttamisesta (EKP/2001/14)

Virallinen lehti nro L 005 , 09/01/2002 s. 0026 - 0028

Euroopan keskuspankin päätös,tehty 3 päivänä joulukuuta 2001,euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä tehdyn päätöksen EKP/2001/7 muuttamisesta(EKP/2001/14)(2002/12/EY)EUROOPAN KESKUSPANKIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 106 artiklan 1 kohdan sekä Euroopan keskuspankkijärjestelmän ja Euroopan keskuspankin perussäännön 16 artiklan,sekä katsoo seuraavaa:(1) Euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä 30 päivänä elokuuta 2001 tehdyssä päätöksessä EKP/2001/7(1) otetaan käyttöön yhteinen järjestely, jonka mukaisesti rahaliittoon osallistuvien jäsenvaltioiden kansalliset keskuspankit vaihtavat rikkinäiset tai vahingoittuneet laillisina maksuvälineinä hyväksyttävät eurosetelit.(2) Päätöksen EKP/2001/7 3 artiklaa on tarkoituksenmukaista muuttaa sen selventämiseksi, että laillisina maksuvälineinä hyväksyttäviä euroseteleitä voidaan vaihtaa ainoastaan tiettyjen edellytysten täyttyessä. Tämä artiklan muuttaminen on myös tarpeen, jotta kansallisille keskuspankeille voidaan asettaa nimenomainen velvollisuus kieltäytyä vaihtamasta laillisina maksuvälineinä hyväksyttäviä euroseteleitä, mikäli ne tietävät tai niillä on perusteltu syy olettaa, että on tapahtunut rikos taikka että setelit ovat tahallisesti rikottuja tai vahingoitettuja.(3) Tietyistä euroseteleitä koskevista säännöksistä 7 päivänä heinäkuuta 1998 annettujen suuntaviivojen EKP/1999/3, sellaisena kuin ne ovat muutettuna 26 päivänä elokuuta 1999(2), mukaan kansallinen keskuspankki voi tietyissä tapauksissa ottaa haltuunsa sille vaihdettavaksi esitetyt rikotut tai vahingoittuneet eurosetelit. Lisäksi myös kansallisiin keskuspankkeihin sovelletaan analogisesti euron väärentämisen torjunnan edellyttämistä toimenpiteistä 28 päivänä kesäkuuta 2001 annetun neuvoston asetuksen (EY) N:o 1338/2001(3) mukaisia periaatteita, joiden mukaan luottolaitokset ja muut laitokset ovat velvollisia poistamaan liikkeestä sellaiset eurosetelit, jotka ne tietävät vääriksi tai joiden suhteen niillä on riittävästi aihetta olettaa, että ne ovat vääriä. Kuitenkin tässä päätöksessä on selvyyden vuoksi tarpeen nimenomaisesti mainita, että kansallinen keskuspankki on velvollinen ottamaan haltuunsa kuittia vastaan kaikki rikkinäiset tai vahingoittuneet eurosetelit, joiden suhteen se tietää tai sillä on riittävästi aihetta olettaa, että on tapahtunut rikos - joko väärennös tai muu rikos kuten varkaus tai ryöstö. On mainittava selvästi, että rikkinäiset tai vahingoittuneet eurosetelit otetaan haltuun todisteeksi ja että ne esitetään toimivaltaisille viranomaisille esitutkinnan aloittamista varten tai jo aloitetun esitutkinnan tueksi. Todisteeksi haltuunotetut setelit palautetaan seteleiden esittäjälle esitutkinnan loputtua, elleivät toimivaltaiset viranomaiset toisin päätä. Seteleiden esittäjä voi tämän jälkeen esittää setelit uudelleen vaihdettavaksi kansallisessa keskuspankissa. Lisäksi on tarkoituksenmukaista asettaa kansallisille keskuspankeille velvollisuus ottaa haltuunsa niille esitetyt setelit, mikäli ne tietävät tai niillä on riittävä syy olettaa, että setelit ovat tahallisesti rikottuja tai vahingoitettuja, jotta voidaan välttää tällaisten seteleiden palautuminen käyttöön tai estää se, että seteleiden esittäjä esittäisi ne vaihdettavaksi toisessa kansallisessa keskuspankissa.(4) On nähty tarpeelliseksi ottaa käyttöön maksu, jotta kansallisille keskuspankeille voidaan hyvittää niiden suorittama selvitystyö. Näin ollen on tarkoituksenmukaista korvata voimassa oleva päätöksen EKP/2001/7 3 artiklan 2 kohdan e alakohta erityissäännöksellä, jossa määrätään maksun edellytyksistä. On tehtävä ero varkaudenestovälineitä käyttämällä euroseteleitä vahingoittaneen yleisön ja ammattimaisten seteleiden käsittelijöiden välillä, joista ainoastaan jälkimmäisiltä tulisi periä maksu ottaen huomioon, että maksua pidetään sopivana keinona kannustaa kaikkia ammattimaisia seteleiden käsittelijöitä käsittelemään varkaudenestovälineitä asianmukaisella tavalla.(5) On määritettävä setelien vähimmäismäärä, jonka alittavista vaihdoista maksua ei peritä, jotta vältyttäisiin vähäisten maksujen perimiseltä vain muutaman setelin vaihtamisesta. Lisäksi, jos euroseteleitä on vahingoittunut suuri määrä varkaudenestovälineiden käytön vuoksi, ne pitäisi esittää vaihdettaviksi vähintään 100 setelin erissä,ON TEHNYT TÄMÄN PÄÄTÖKSEN:1 artikla3 artiklan muuttaminenPäätöksen EKP/2001/7 3 artikla muutetaan sanamuodoltaan seuraavaksi: " 3 artiklaRikkoutuneiden tai vahingoittuneiden eurosetelien vaihtaminen1. Rahaliittoon osallistuvien jäsenvaltioiden kansalliset keskuspankit voivat pyynnöstä vaihtaa rikkoutuneet tai vahingoittuneet laillisina maksuvälineinä hyväksyttävät eurosetelit 2 kohdassa esitettyjen edellytysten mukaisesti seuraavissa tapauksissa:a) kun setelistä on jäljellä yli puolet;b) kun setelistä esitetään puolet tai vähemmän, jos esittäjä todistaa, että puuttuvat osat ovat tuhoutuneet.2. Rikkinäiset tai vahingoittuneet laillisina maksuvälineinä hyväksyttävät eurosetelit vaihdetaan seuraavien edellytysten mukaisesti:a) esittäjän henkilöllisyyden tarkistaminen, jos epäillään esittäjän laillista oikeutta seteleiden hallussapitoon tai seteleiden aitoutta;b) kirjallinen selvitys siitä, millä tavalla setelit ovat tahraantuneet, likaantuneet tai värjäytyneet;c) kirjallinen lausunto seteleiden käyttökelvottomaksi saattamisen syistä ja tavasta, jos ammattimaiset seteleiden käsittelijät kuten luottolaitosten liiketoiminnan aloittamisesta ja harjoittamisesta 20 päivänä maaliskuuta 2000 annetun Euroopan parlamentin ja neuvoston direktiivin 2000/12/EY(4), sellaisena kuin se on muutettuna direktiivillä 2000/28/EY(5), 1 artiklan 1 kohdan a alakohdassa määritellyt luottolaitokset (jäljempänä 'luottolaitokset'), arvokuljetusyritykset ja valuutanvaihtopisteet toimittavat lauenneiden varkaudenestolaitteiden värjäämiä seteleitä.3. Jos kansallinen keskuspankki tietää tai sillä on riittävä syy olettaa, että on tehty rikos tai että setelit ovat tahallisesti rikottuja tai vahingoitettuja, sen on kieltäydyttävä vaihtamasta setelejä.Jos kansallinen keskuspankki tietää tai sillä on riittävä syy olettaa, että on tehty rikos, se on velvollinen ottamaan kuittia vastaan haltuunsa rikkinäiset tai vahingoittuneet eurosetelit, jotta ne voidaan esittää todisteena toimivaltaisille viranomaisille esitutkinnan aloittamista varten tai jo aloitetun esitutkinnan tueksi. Elleivät toimivaltaiset viranomaiset toisin päätä, setelit palautetaan seteleiden esittäjälle esitutkinnan päätyttyä, minkä jälkeen ne voidaan esittää uudelleen vaihdettavaksi. Mikäli kansallinen keskuspankki tietää tai sillä on riittävä syy olettaa, että setelit ovat tahallisesti rikottuja tai vahingoitettuja, se ottaa tällaiset setelit haltuunsa, jotta voidaan välttää niiden palautuminen liikkeeseen tai estää se, että seteleiden esittäjä esittäisi ne vaihdettavaksi toisessa kansallisessa keskuspankissa."2 artikla3 a artiklan lisääminenPäätökseen EKP/2001/7 lisätään uusi 3 a artikla, jonka sanamuoto on seuraava: " 3 a artiklaRikkinäisten tai vahingoittuneiden euroseteleiden vaihtamisesta perittävän maksun käyttöön ottaminen1. Kansallinen keskuspankki perii ammattimaisilta seteleiden käsittelijöiltä, kuten luottolaitoksilta, arvokuljetusyrityksiltä ja valuutanvaihtopisteiltä maksun, kun nämä pyytävät kansallista keskuspankkia 3 artiklan 1 kohdan mukaisesti vaihtamaan laillisina maksuvälineinä hyväksyttäviä euroseteleitä, jotka ovat rikkoutuneet tai vahingoittuneet varkaudenestovälineiden käytön vuoksi.2. Maksuna peritään 10 senttiä jokaisesta rikkinäisestä tai vahingoittuneesta eurosetelistä.3. Maksu peritään vain, jos kerralla vaihdetaan vähintään 100 rikkinäistä tai vahingoittunutta euroseteliä. Maksu peritään kaikista vaihdetuista seteleistä.4. Maksua ei peritä siinä tapauksessa, että setelit ovat rikkoutuneet tai vahingoittuneet ryöstön tai varkauden taikka sen yrityksen yhteydessä."3 artiklaLoppusäännösTämä päätös tulee voimaan 1 päivänä tammikuuta 2002.Tämä päätös julkaistaan Euroopan yhteisöjen virallisessa lehdessä.Tehty Frankfurt am Mainissa 3 päivänä joulukuuta 2001.EKP:n puheenjohtajaWillem F. Duisenberg(1) EYVL L 233, 31.8.2001, s. 55. Konsolidoitu versio julkaistu EYVL:n numerossa C 6 9.1.2002.(2) EYVL L 258, 5.10.1999, s. 32.(3) EYVL L 181, 4.7.2001, s. 6.(4) EYVL L 126, 26.5.2000, s. 1.(5) EYVL L 275, 27.10.2000, s. 37.


title: 2009/670/EY: Euroopan parlamentin päätös, tehty 23 päivänä huhtikuuta 2009 , Euroopan meriturvallisuusviraston tilien päättämisestä varainhoitovuodelta 2007

text:
               26.9.2009

               FI

               Euroopan unionin virallinen lehti

               L 255/175

      EUROOPAN PARLAMENTIN PÄÄTÖS,

   tehty 23 päivänä huhtikuuta 2009,
   Euroopan meriturvallisuusviraston tilien päättämisestä varainhoitovuodelta 2007
   (2009/670/EY)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0167/2009),

               1.

               toteaa, että Euroopan meriturvallisuusviraston tilinpäätöstiedot ovat tilintarkastustuomioistuimen kertomuksen liitteenä;

               2.

               hyväksyy Euroopan meriturvallisuusviraston tilien päättämisen varainhoitovuodelta 2007;

               3.

               kehottaa puhemiestä välittämään tämän päätöksen Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 20.

      (2)  EUVL C 311, 5.12.2008, s. 57.

      (3)  EYVL L 248, 16.9.2002, s. 1.

      (4)  EYVL L 208, 5.8.2002, s. 1.

      (5)  EYVL L 357, 31.12.2002, s. 72.


title: 2005/812/EY: Neuvoston päätös, tehty 14 päivänä marraskuuta 2005, espanjalaisen jäsenen nimeämisestä alueiden komiteaan

text:
               23.11.2005

               FI

               Euroopan unionin virallinen lehti

               L 304/18

      NEUVOSTON PÄÄTÖS,
   tehty 14 päivänä marraskuuta 2005,
   espanjalaisen jäsenen nimeämisestä alueiden komiteaan
   (2005/812/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen 2002/60/EY (1) alueiden komitean jäsenten ja varajäsenten nimeämisestä 26 päivänä tammikuuta 2002 alkavaksi ja 25 päivänä tammikuuta 2006 päättyväksi toimikaudeksi.

               (2)

               Alueiden komitean jäsenen paikka on vapautunut varsinaisen jäsenen Manuel FRAGA IRIBARNEn (ES) toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2006:
   Emilio PÉREZ TOURIÑO
   Presidente de la Xunta de Galicia
   varsinaiseksi jäseneksi
   Manuel FRAGA IRIBARNEn tilalle
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Brysselissä 14 päivänä marraskuuta 2005.

            Neuvoston puolesta

            Puheenjohtaja

         T. JOWELL

      (1)  EYVL L 24, 26.1.2002, s. 38.


Avis juridique important

|

31996D0661

96/661/EY: Komission päätös, tehty 26 päivänä marraskuuta 1996, Korean tasavallasta peräisin olevia, enemmän kuin kuusi tonnia painavia hydraulisia kaivinkoneita koskevan polkumyynnin vastaisen menettelyn päättämisestä

Virallinen lehti nro L 304 , 27/11/1996 s. 0023 - 0024

KOMISSION PÄÄTÖS,tehty 26 päivänä marraskuuta 1996,Korean tasavallasta peräisin olevia, enemmän kuin kuusi tonnia painavia hydraulisia kaivinkoneita koskevan polkumyynnin vastaisen menettelyn päättämisestä (96/661/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1) ja erityisesti sen 9 artiklan,on kuullut neuvoa-antavaa komiteaa,sekä katsoo seuraavaa:A. Menettely (1) Komissio vastaanotti vuoden 1994 joulukuussa valituksen, jonka oli hydraulisten kaivinkoneiden yhteisön tuottajien puolesta jättänyt Committee for European Construction Equipment (CECE). Päätettyään, että valitus oli jätetty yhteisön teollisuuden puolesta ja että todisteet polkumyynnistä ja siitä aiheutuvasta huomattavasta vahingosta olivat riittäviä menettelyn aloittamiseksi, komissio tiedotti Euroopan yhteisöjen virallisessa lehdessä julkaistulla ilmoituksella (2) Korean tasavallasta peräisin olevia, enemmän kuin kuusi tonnia painavia hydraulisia kaivinkoneita koskevan polkumyynnin vastaisen menettelyn aloittamisesta.(2) Komissio ilmoitti virallisesti menettelyn aloittamisesta viejille ja tuojille, joita asian tiedettiin koskevan, sekä viejämaan edustajille ja valittajalle ja antoi osapuolille, joita asia koski suoraan, mahdollisuuden esittää kantansa kirjallisesti ja pyytää saada tulla kuulluiksi.(3) Muutamat tuottajat asianomaisessa maassa, niihin etuyhteydessä olevat tuojat yhteisössä ja eräät valittaneet yhteisön tuottajat vastasivat niille lähetettyyn kyselylomakkeeseen, esittivät kantansa kirjallisesti ja pyysivät tulla kuulluiksi; tätä koskeviin pyyntöihin suostuttiin.(4) Komissio etsi ja tarkasti kaikki tutkimuksensa tarkoituksen kannalta tarpeellisiksi katsomansa tiedot ja suoritti tutkimuksia yhteisön tuottajien toimitiloissa, neljän tuottajan toimitiloissa Koreassa ja muutamien yhteisön tuojien toimitiloissa.(5) Polkumyyntiä ja vahinkoja koskeva tutkimus käsitti 1 päivän tammikuuta 1994 ja 31 päivän maaliskuuta 1995 välisen ajanjakson.B. Tarkasteltavana olevat tuotteet (6) Tarkasteltavana olevat tuotteet ovat itseliikkuvat telaketjuilla varustetut ja muut hydrauliset kaivinkoneet, joiden paino on enemmän kuin kuusi tonnia ja joiden yläkori kääntyy 360 astetta. Kyseiset tuotteet luokitellaan CN-koodeihin ex 8429 52 10 ja ex 8429 52 90.C. Valituksen peruuttaminen ja menettelyn päättäminen (7) Päätettyään tutkimuksensa komissio ilmoitti valittajalle sen tuloksista. Sen jälkeen valittaja peruutti valituksensa.(8) Valittajan päätös on riittävä peruste menettelyn päättämiseksi, jos ei osoiteta, että tämä olisi yhteisön edun vastaista. Komissio ei ole vastaanottanut eikä sen tiedossa ole mitään merkkiä siitä, että kyseessä olevan menettelyn päättäminen olisi yhteisön edun vastaista.(9) Näissä olosuhteissa katsotaan, että suojatoimenpiteet ovat tarpeettomia ja sen vuoksi Korean tasavallasta peräisin olevien, enemmän kuin kuusi tonnia painavien hydraulisten kaivinkoneiden tuontia koskeva polkumyynnin vastainen menettely olisi päätettävä ottamatta käyttöön kyseisiä toimenpiteitä.(10) Neuvoa-antavaa komiteaa on kuultu, eikä se ole esittänyt vastalausetta.(11) Asianomaisille osapuolille ilmoitettiin keskeisistä tosiasioista ja päätelmistä, joiden perusteella komissio on aikonut päättää menettelyn, ja ne eivät ole esittäneet huomautuksia,ON PÄÄTTÄNYT SEURAAVAA:Ainoa artikla Päätetään Korean tasavallasta peräisin olevien, enemmän kuin kuusi tonnia painavien hydraulisten kaivinkoneiden tuontia koskeva polkumyynnin vastainen menettely.Tehty Brysselissä 26 päivänä marraskuuta 1996.Komission puolestaLeon BRITTANVarapuheenjohtaja(1) EYVL N:o L 56, 6.3.1996, s. 1(2) EYVL N:o C 117, 12.5.1995, s. 6


title: Euroopan globalisaatiorahaston varojen käyttöönotto #Euroopan parlamentin päätöslauselma 18. marraskuuta 2008 ehdotuksesta Euroopan parlamentin ja neuvoston päätökseksi Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (KOM(2008)0609 — C6-0345/2008 — 2008/2286(ACI))#LIITE EUROOPAN PARLAMENTIN JA NEUVOSTON PÄÄTÖS EUROOPAN GLOBALISAATIORAHASTON VAROJEN KÄYTTÖÖNOTOSTA TALOUSARVIOTA KOSKEVASTA KURINALAISUUDESTA JA MOITTEETTOMASTA VARAINHOIDOSTA 17 PÄIVÄNÄ TOUKOKUUTA 2006 TEHDYN EUROOPAN PARLAMENTIN, NEUVOSTON JA KOMISSION VÄLISEN TOIMIELINTEN SOPIMUKSEN 28 KOHDAN MUKAISESTI

text:
               22.1.2010

               FI

               Euroopan unionin virallinen lehti

               CE 16/84

         Euroopan globalisaatiorahaston varojen käyttöönotto
   P6_TA(2008)0536
   Euroopan parlamentin päätöslauselma 18. marraskuuta 2008 ehdotuksesta Euroopan parlamentin ja neuvoston päätökseksi Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (KOM(2008)0609 — C6-0345/2008 — 2008/2286(ACI))
   (2010/C 16 E/29)

      Euroopan parlamentti, joka

               —

               ottaa huomioon komission ehdotuksen Euroopan parlamentille ja neuvostolle (KOM(2008)0609 — C6-0345/2008),

               —

               ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,

               —

               ottaa huomioon Euroopan globalisaatiorahaston perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2),

               —

               ottaa huomioon budjettivaliokunnan mietinnön sekä työllisyyden ja sosiaaliasioiden valiokunnan lausunnon (A6-0430/2008),

               A.

               ottaa huomioon, että Euroopan unioni on ottanut käyttöön asianmukaiset lainsäädännölliset ja talousarviota koskevat välineet voidakseen tarjota lisätukea työntekijöille, jotka kärsivät maailmankaupassa tapahtuneiden merkittävien rakennemuutosten seurauksista, ja auttaakseen heitä palaamaan työmarkkinoille,

               B.

               katsoo, että Euroopan unionin taloudellisen tuen irtisanotuille työntekijöille olisi oltava dynaamista, ja sitä olisi tarjottava mahdollisimman nopeasti ja tehokkaasti Euroopan parlamentin, neuvoston ja komission 17. heinäkuuta 2008 pidetyissä neuvotteluissa hyväksytyn yhteisen lausuman mukaisesti,

               C.

               ottaa huomioon, että Italia on pyytänyt tukea neljässä asiassa, jotka koskevat irtisanomisia tekstiiliteollisuudessa (Sardinia, Piemonte, Lombardia ja Toscana) (3);

         1.   kehottaa asianomaisia toimielimiä ryhtymään tarvittaviin toimiin rahaston varojen käyttöönoton nopeuttamiseksi edellä mainitun yhteisen lausuman mukaisesti, jonka hyväksymisellä Euroopan parlamentti, neuvosto ja komissio vahvistavat olevan tärkeää varmistaa, että menettely päätöksen tekemiseksi Euroopan globalisaatiorahaston varojen käyttöönotosta tapahtuu nopeasti 17. toukokuuta 2006 tehty toimielinten välinen sopimus asiamukaisesti huomioon ottaen;
   2.   hyväksyy tämän päätöslauselman liitteenä olevan päätöksen;
   3.   kehottaa puhemiestä allekirjoittamaan päätöksen neuvoston puheenjohtajan kanssa ja huolehtimaan sen julkaisemisesta Euroopan unionin virallisessa lehdessä;
   4.   kehottaa puhemiestä välittämään tämän päätöslauselman liitteineen neuvostolle ja komissiolle.

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.

      (3)  EGR/2007/005 IT/Sardinia, EGR/2007/006 IT/Piemonte, EGR/2007/007 IT/Lombardia ja EGR/2008/001 IT/Toscana.

      LIITE
      EUROOPAN PARLAMENTIN JA NEUVOSTON PÄÄTÖS EUROOPAN GLOBALISAATIORAHASTON VAROJEN KÄYTTÖÖNOTOSTA TALOUSARVIOTA KOSKEVASTA KURINALAISUUDESTA JA MOITTEETTOMASTA VARAINHOIDOSTA 17 PÄIVÄNÄ TOUKOKUUTA 2006 TEHDYN EUROOPAN PARLAMENTIN, NEUVOSTON JA KOMISSION VÄLISEN TOIMIELINTEN SOPIMUKSEN 28 KOHDAN MUKAISESTI
      EUROOPAN PARLAMENTTI JA EUROOPAN UNIONIN NEUVOSTO, jotka
      ottavat huomioon Euroopan yhteisön perustamissopimuksen,
      ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
      ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
      ottavat huomioon komission ehdotuksen,
      sekä katsovat seuraavaa:

                  (1)

                  Euroopan globalisaatiorahasto, jäljempänä ”rahasto”, on perustettu lisätuen tarjoamiseksi irtisanotuille työntekijöille, jotka kärsivät maailmankaupassa tapahtuneiden huomattavien rakennemuutosten seurauksista, ja heidän auttamisekseen työmarkkinoille uudelleen integroitumisessa.

                  (2)

                  Toukokuun 17 päivänä 2006 tehdyn toimielinten sopimuksen mukaisesti rahaston varoja voidaan ottaa käyttöön vuosittain enintään 500 miljoonaa euroa.

                  (3)

                  Italia on tehnyt neljä hakemusta rahaston varojen käyttöön ottamiseksi asioissa, joissa on kyse irtisanomisista tekstiiliteollisuudessa: 9. elokuuta 2007 Sardinia, 10. elokuuta 2007 Piemonte, 17. elokuuta 2007 Lombardia ja 12. helmikuuta 2008 Toscana. Hakemukset ovat asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukaisia.

                  (4)

                  Tämän vuoksi rahastosta olisi otettava käyttöön varoja hakemusten mukaisesti;

            OVAT PÄÄTTÄNEET SEURAAVAA:
      1 artikla
      Euroopan globalisaatiorahastosta otetaan käyttöön 35 158 075 euroa maksusitoumusmäärärahoina ja maksumäärärahoina osana varainhoitovuotta 2008 koskevaa Euroopan unionin yleistä talousarviota.
      2 artikla
      Tämä päätös julkaistaan Euroopan unionin virallisessa lehdessä.

         Tehty Strasbourgissa … marraskuuta 2008.

            Euroopan parlamentin puolesta

               Puhemies

            Neuvoston puolesta

               Puheenjohtaja

         (1)  EUVL C 139, 14.6.2006, s. 1.

         (2)  EUVL L 406, 30.12.2006, s. 1.


title: 2005/118/EY: Euroopan parlamentin, neuvoston, komission, tuomioistuimen, tilintarkastustuomioistuimen, Euroopan talous- ja sosiaalikomitean, alueiden komitean ja oikeusasiamiehen päätös, tehty 26 päivänä tammikuuta 2005, Euroopan yhteisöjen henkilöstökoulutuskeskuksen perustamisesta

text:
               10.2.2005

               FI

               Euroopan unionin virallinen lehti

               L 37/14

      EUROOPAN PARLAMENTIN, NEUVOSTON, KOMISSION, TUOMIOISTUIMEN, TILINTARKASTUSTUOMIOISTUIMEN, EUROOPAN TALOUS- JA SOSIAALIKOMITEAN, ALUEIDEN KOMITEAN JA OIKEUSASIAMIEHEN PÄÄTÖS,
   tehty 26 päivänä tammikuuta 2005,
   Euroopan yhteisöjen henkilöstökoulutuskeskuksen perustamisesta
   (2005/118/EY)
   EUROOPAN PARLAMENTTI, EUROOPAN UNIONIN NEUVOSTO, EUROOPAN YHTEISÖJEN KOMISSIO, TUOMIOISTUIN, TILINTARKASTUSTUOMIOISTUIN, EUROOPAN TALOUS- JA SOSIAALIKOMITEA, ALUEIDEN KOMITEA ja EUROOPAN OIKEUSASIAMIES, jotka
   ottavat huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu neuvoston asetuksella (ETY, Euratom, EHTY) N:o 259/68 (1), ja erityisesti henkilöstösääntöjen 2 artiklan 2 kohdan,
   ovat kuulleet henkilöstösääntökomiteaa,
   sekä katsovat seuraavaa:

               (1)

               Yhteisön toimielinten olisi panostettava enemmän henkilöstökoulutukseen.

               (2)

               Lisäämällä toimielinten välistä yhteistyötä tällä alalla voidaan saavuttaa synergiaetuja henkilöresurssien ja taloudellisten voimavarojen suhteen, lisätä kokemustenvaihtoa sekä välittää yhteisiä arvoja ja yhdenmukaisia ammattikäytänteitä toimielinten välillä.

               (3)

               Tätä varten toimielinten yhteiselle laitokselle olisi osoitettava varoja tiettyihin Euroopan yhteisöjen virkamiesten ja muun henkilöstön koulutukseen liittyviin toimiin.

               (4)

               Taloudellisista ja tehokkuuteen liittyvistä syistä tämän toimielinten yhteisen laitoksen olisi ainakin toiminnan käynnistämisen ajan oltava hallinnollisesti yhteydessä jo toimivaan toimielinten yhteiseen elimeen eli Euroopan yhteisöjen henkilöstövalintatoimistoon, joka perustettiin Euroopan parlamentin, neuvoston, komission, tuomioistuimen, tilintarkastustuomioistuimen, talous- ja sosiaalikomitean, alueiden komitean ja oikeusasiamiehen päätöksellä 2002/620/EY (2),

         OVAT PÄÄTTÄNEET SEURAAVAA:
   1 artikla
   Euroopan yhteisöjen henkilöstökoulutuskeskuksen perustaminen
   Perustetaan Euroopan yhteisöjen henkilöstökoulutuskeskus, jäljempänä ’koulutuskeskus’.
   2 artikla
   Tehtävät
   1.   Koulutuskeskuksen tehtävänä on toteuttaa tämän päätöksen allekirjoittaneiden toimielinten (jäljempänä ’toimielimet’) lukuun ja niiden vahvistamien suuntaviivojen mukaisesti tiettyjä henkilöresurssien kehittämiseen ja urakehitykseen liittyviä henkilöstökoulutustoimia.
   2.   Toimielinten pyynnöstä koulutuskeskus:

               a)

               suunnittelee, järjestää ja arvioi koulutustoimia;

               b)

               tarjoaa mahdollisuuksia osallistua ulkoisiin koulutustoimiin;

               c)

               voi suorittaa muita tehtäviä, jotka liittyvät sen tehtäviin ja tukevat niitä.

         3.   Toimielinten pääsihteerit, tuomioistuimen kirjaaja ja oikeusasiamiehen edustaja määrittelevät koulutuskeskuksen vastuulla olevat koulutusalat ja tarvittaessa muuttavat niitä.
   4.   Toimielimen, elimen, toimiston tai viraston pyynnöstä koulutuskeskus voi korvausta vastaan antaa koulutuksen järjestämiseen liittyvää apua.
   3 artikla
   Vaatimukset ja valitukset, kanteet
   Edellä 2 artiklan 2 kohdassa tarkoitettujen tehtävien suorittamista koskevat vaatimukset ja valitukset on osoitettava koulutuskeskukselle. Mahdolliset kanteet näillä aloilla nostetaan komissiota vastaan.
   4 artikla
   Hallinnollinen yhteys
   1.   Koulutuskeskus on hallinnollisesti yhteydessä Euroopan yhteisöjen henkilöstövalintatoimistoon, jäljempänä ’henkilöstövalintatoimisto’.
   2.   Hallinnollisella yhteydellä tarkoitetaan seuraavaa:

               —

               koulutuskeskuksen hallintoneuvoston tehtäviä hoitaa henkilöstövalintatoimiston hallintoneuvosto,

               —

               koulutuskeskuksen johtajana toimii henkilöstövalintatoimiston johtaja,

               —

               koulutuskeskuksen henkilöstö sijoittuu henkilöstövalintatoimistolle kuuluviin toimiin,

               —

               koulutuskeskuksen tulot ja menot sulautetaan henkilöstövalintatoimiston talousarvioon.

         3.   Viimeistään 15 päivänä helmikuuta 2008 koulutuskeskuksen ja henkilöstövalintatoimiston välinen hallinnollinen yhteys voidaan lakkauttaa Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, talous- ja sosiaalikomitean ja alueiden komitean pääsihteerien sekä oikeusasiamiehen edustajan päätöksen 2002/621/EY (3) 5 artiklan 6 kohdassa säädetyllä määräenemmistöllä tehdyllä hallintoneuvoston päätöksellä, jos päätöstä puoltaa vähintään viisi allekirjoittanutta toimielintä.
   5 artikla
   Täytäntöönpano
   Euroopan parlamentin, neuvoston ja komission pääsihteerit, tuomioistuimen kirjaaja, tilintarkastustuomioistuimen, Euroopan talous- ja sosiaalikomitean ja alueiden komitean pääsihteerit sekä Euroopan oikeusasiamiehen edustaja toteuttavat yhteisellä sopimuksella tämän päätöksen täytäntöönpanon edellyttämät toimenpiteet.
   6 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 26 päivänä tammikuuta 2005.

            Euroopan parlamentin puolesta

            Puhemies

         Josep BORRELL FONTELLES

            Komission puolesta

            Puheenjohtaja

         José Manuel BARROSO

            Tilintarkastustuomioistuimen puolesta

            Presidentti

         Hubert WEBER

            Alueiden komitean puolesta

            Puheenjohtaja

         Peter STRAUB

            Neuvoston puolesta

            Puheenjohtaja

         Jean ASSELBORN

            Tuomioistuimen puolesta

            Presidentti

         Vassilios SKOURIS

            Euroopan talous- ja sosiaalikomitean puolesta

            Puheenjohtaja

         Anne-Marie SIGMUND

            Euroopan oikeusasiamies

         Nikiforos DIAMANDOUROS

      (1)  EYVL L 56, 4.3.1968, s. 1. Asetus sellaisena kuin se on viimeksi muutettuna asetuksella (EY, Euratom) N:o 31/2005 (EUVL L 8, 12.1.2005, s. 1).

      (2)  EYVL L 197, 26.7.2002, s. 53.

      (3)  EYVL L 197, 26.7.2002, s. 56.


title: 2013/587/EU: Euroopan parlamentin päätös, annettu 17 päivänä huhtikuuta 2013 , Euroopan huumausaineiden ja niiden väärinkäytön seurantakeskuksen varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/266

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Euroopan huumausaineiden ja niiden väärinkäytön seurantakeskuksen varainhoitovuoden 2011 tilien päättämisestä
   (2013/587/EU)
   EUROOPAN PARLAMENTTI, joka

               —

               ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2011 sekä keskuksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (4) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0071/2013),

               1.

               hyväksyy Euroopan huumausaineiden ja niiden väärinkäytön seurantakeskuksen varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 123.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 376, 27.12.2006, s. 1.

      (5)  EYVL L 357, 31.12.2002, s. 72.